
S K R A Ć E N I  Z A P I S N I K
od 12. studenoga 2025. godine

sa 4. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/25-01/01, URBROJ: 2137-22-25-5, od 7. studenoga 2025. godine.

PREDSJEDNIK: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Darko Bezjak, predsjednik Općinskog vijeća,
2.  Marina Bušić, potpredsjednica Općinskoga vijeća,
3.  Jelena Turčić, članica Općinskoga vijeća,
4.  Vladimir Kovač, član Opšćinskoga vijeća,
5.  Katarina Čorba, članica Općinskog vijeća,
6.  Marina Hrženjak, članica Općinskog vijeća,
7.  Iva Mađerek Krešić, članica Općinskog vijeća.


OSTALI PRISUTNI:

1. Mirko Remetović, općinski načelnik Općine Novo Virje,
2. Miroslav Lukanec, pročelnik i zapisničar.
	  
  ODSUTNI:

  1. Katarina Kozarić Šabarić, članica Općinskog vijeća – opravdano,
  2. Dario Ciganović, član Općinskoga vijeća – opravdano.

Sjednicu Općinskog vijeća Općine Novo Virje otvorio je predsjednik Općinskog vijeća Darko Bezjak u 19,00 sati, pozdravio sve prisutne te im zaželio uspješan rad.

PREDSJEDNIK: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 7 glasova ZA usvojilo zapisnik sa prethodne sjednice.

PREDSJEDNIK: U materijalima ste primili prijedlog dnevnog reda za današnju sjednicu. Želi li tko od vijećnika dati izmjenu ili dopunu dnevnog reda.

PREDSJEDNIK: Za današnju sjednicu predlažem sljedeći:




DNEVNI RED

1. Donošenje Odluke o odabiru ponude za uslugu izrade Prostornog plana uređenja Općine Novo Virje putem elektroničkog sustava ePlanovi,
2. Donošenje Odluke o raspisivanju javnog natječaja za prodaju nekretnina u vlasništvu Općine Novo Virje,
3. Donošenje Odluke o dodjeli kapitalne pomoći Dobrovoljnom vatrogasnom društvu Drenovica Novo Virje,
4. Donošenje Odluke o izmjenama Odluke o načinu pružanja javne usluge na području Općine Novo Virje,
5. Razno.

Dnevni red je usvojen sa 7 glasova ZA.

Točka 1.

PREDSJEDNIK: Prelazimo na prvu točku, a to je donošenje Odluke o odabiru ponude za uslugu izrade Prostornog plana uređenja Općine Novo Virje putem elektroničkog sustava ePlanovi.

Predlagatelj Odluke je općinski načelnik i ima riječ.

OPĆINSKI NAČELNIK: Tijekom 2025. godine prijavili smo se na EU natječaj te su nam odobrena sredstva u iznosu od 30.000,00 eura za izradu prostornog plana nove generacije putem elektroničkog sustava ePlanovi. Sada smo u fazi kada trebamo provesti postupak nabave izrađivača. Poziv za dostavu ponuda poslan je na tri adrese, a pristigla je jedna ponuda koja zadovoljave sve uvjete natječaja. Radi se o ponudi Zavoda za prostorno uređenje Koprivničko – križevačke županije sa cijenom od 24.000,00 eura. Predlažem da izaberemo tu ponudu te krenemo u izradu dokumenta.

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo
ODLUKU
o odabiru ponude za uslugu izrade Prostornog plana uređenja Općine Novo Virje putem elektroničkog sustava ePlanovi

Točka 2.

PREDSJEDNIK: Prelazimo na drugu točku, a to je donošenje Odluke o raspisivanju javnog natječaja za prodaju nekretnina u vlasništvu Općine Novo Virje.

PREDSJEDNIK: Molim općinskog načelnika da dade obrazloženje.

OPĆINSKI NAČELNIK: Radi se o kući koja je bila u vlasništvu pokojnog Martina Martinovića u ulici Trepče gdje se nalazi šodrana, odnosno o ošasnoj imovini. Tu imovinu smo nasljedili budući su se nasljednici odrekli iste te smo je mi upisali na Općinu Novo Virje. Prvo smo podmirili sve postojeće dugove i napravili procjembeni elaborat tržišne vrijednosti nekretnina po ovlaštenom sudskom vještaku. Sad bi trebali donijetu odluku o raspisivanju javnog natječaja za prodaju tih nekretnina. Ta nekretnina je napuštena.

MARINA BUŠIĆ: Gdje je supruga od Martina Martinovića?

OPĆINSKI NAČELNIK: I Martin i njegova supruga umrli su otprilike prije tri godine. Nasljednici su se odrekli imovine i ona je pripala nama.

[bookmark: _GoBack]PREDSJEDNIK: Ima li još takvih kuća?

OPĆINSKI NAČELNIK: Da, ima, za njih se još rješavaju imovinsko pravni odnosi. Za ovu nekretninu ćemo raspisati natječaj za prodaju pa ćemo vidjeti da li će se tko javiti.
Isto tako trebamo odrediti tri člana povjernstva vezano za provedbu tog natječaja. Nakon kratke rasprave odlučeno je da ta tri člana budu Iva Mađerek Krešić, Katarina Čorba i Darko Bezjak.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

ODLUKU
o raspisivanju javnog natječaja za prodaju nekretnina u vlasništvu Općine Novo Virje

Točka 3.

PREDSJEDNIK: Prelazimo na treću točku, a to je donošenje Odluke o dodjeli kapitalne pomoći Dobrovoljnom vatrogasnom društvu Drenovica Novo Virje.

Predlagatelj Odluke je općinski načelnik i ima riječ.

OPĆINSKI NAČELNIK: DVD Drenovica ima u vlasništvu kamion koji je 1981. godište i u dotrajalom i lošem stanju te koji nije funkcionalan. U proračunu za 2025. godinu predvidjeli smo 50.000,00 eura za tu namjenu. Vatrogasci iz DVD – a Drenovica imaju na ponudi kamion MAN iz 2003 godine koji ima cijenu od 35.000,00 eura. Ukoliko im se sredstva odobre išli bi ga kupiti od DVD –a Zabok. Taj kombi je u ispravnom stanju te je registriran.

VLADIMIR KOVAČ: Što se planira sa starim kamionom?

OPĆINSKI NAČELNIK: Planiraju ga prodati.

VLADIMIR KOVAČ: Do onda može stari kamion stajati u garaži na Medvedički.

OPĆINSKI NAČELNIK: Ne može jer oni imaju svoj kamion koji je tamo.

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

ODLUKU
o dodjeli kapitalne pomoći Dobrovoljnom vatrogasnom društvu Drenovica Novo Virje

Točka 4.

PREDSJEDNIK: Prelazimo na četvrtu točku, a to je donošenje Odluke o izmjenama Odluke o načinu pružanja javne usluge na području Općine Novo Virje.

Predlagatelj Odluke je općinski načelnik i ima riječ.

OPĆINSKI NAČELNIK: Radi se o povećanju cijene za odvoz komunalnog otpada. Prema izmjenama ove Odluke cijena fiksnog dijela za odvoz komunalnog otpada povećala bi se sa 8,00 eura na 10,00 eura mjesečno. Zbog povećanja cijene odlaganja komunalnog otpada na Piškornici Drava Kom je primoran podići cijene odvoza komunalnog otpada prema svojim korisnicima. Može se ili prihvatiti ta cijena ili ići k novom distributeru.

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

ODLUKU
o izmjenama Odluke o načinu pružanja javne usluge na području Općine Novo Virje

Točka 5.

OPĆINSKI NAČELNIK: Imamo nekoliko zahtjeva za sufinanciranje kupnje i rekonstrukciju ili adaptaciju stambenih objejata pa bi trebali izabrati povjerenstvo koje bi razmatralo pristigle zahtjeve. Povjerenstvo se sastoji od tri člana. 

Nakon kratke rasprave odlučeno je da će spomenuto povjerenstvo biti u sastavu Dario Ciganović, Jelena Turčić i Marina Bušić.

VLADIMIR KOVAČ: Na prošloj sjednici Općinskoga vijeća raspravljali smo o ekonomskoj cijeni vrtića te o povećanju cijene za roditelje. Zanima me da li se po tome što poduzima. Cijena energenata raste, imamo stari model obračuna cijene vrtića, kada će se to mijenjati?

MARINA BUŠIĆ: Od 1. siječnja 2025. godine cijena vrtića za roditelje treba porasti.

OPĆINSKI NAČELNIK: Izračunali smo novu ekonomsku cijenu vrtića i ona iznosi 467,18 eura. Tu su uračunate plaće, doprinosi, prijevoz, prehrana, materijalni troškovi, enargija, troškovi održavanja i nabava opreme. Trenutno dosta općina u okolini razmišlja o rastu cijene vrtića za roditelje pa ćemo uskoro vidjeti koju bi cijenu vrtića odredili za naš vrtić. U okolnim vrtićima osim mjesečnog plaćanja treba donositi još i razne potrepštine poput maramica, sokova, čaša, ubrusa, igračaka, a negdje je posebno donositi i pribor za crtanje i pisanje. Kod nas to sve spada u redovnu cijenu. Smatram da ne trebamo prvi iskakati sa cijenom, ali svakako će se prema povećanju ići uskoro.

IVA MAĐEREK KREŠIĆ: Mislim da neće biti problema sa roditeljima oko povećanja, ali im treba objasniti zašto je to povećanja došlo.

VLADIMIR KOVAČ: Smatram da to neće biti šok ljudima, imalo svijesna osoba će imati za to razumijevanja.

MIROSLAV LUKANEC: Sadašnja cijena za prvo dijete nije rasla od 2013. godine.

MARINA HRŽENJAK: Dok su moje dvoje djece išli u vrtić u Đurđevac pored redovne cijene vrtića imala sam i trošak od 50 – 100 kuna mjesečno dodatno za razne potrepštine koje sam trebala donositi.

IVA MAĐEREK KREŠIĆ: Da li ste razmišljali da se na zgradu vrtića stave solarni paneli?

OPĆINSKI NAČELNIK: Jesmo, preko Rea Sjever. Planirali smo nadogradnju pa onda nismo išli na solare. To bi moglo naknadno.

Budući da se više nitko nije javio za riječ, predsjednik Općinskog vijeća Općine Novo Virje, Darko Bezjak završava sjednicu u 19,50 sati.

Dovršeno.
ZAPISNIČAR:
Miroslav Lukanec
PREDSJEDNIK:
Darko Bezjak















